นายกรัฐมนตรี ติดตามงานนโยบายรัฐบาล ที่จังหวัดลพบุรี เผย ดีใจเพราะกลับถิ่นเก่าที่อยู่อาศัย อีกครั้ง
พลเอก ประยุทธ์ จันทร์โอชา นายกรัฐมนตรี พร้อมคณะ เดินทางตรวจราการจังหวัดลพบุรี โดยจุดแรกพบประชาชนที่พระนารายณ์ราชนิเวศ หรือ วังนารายณ์ พร้อมกล่าวว่า รู้สึกตื้นเต้นที่กลับมาลพบุรีอีกครั้งเพราะเคยอาศัย และเรียนอยู่ที่นี้ กับพ่อและแม่ ยังจำภาพความทรงจำที่เคยเที่ยวเล่นในจุดต่างๆได้ ที่นี้จึงเปรียบเป็นบ้านอีกหลังของตนเอง  ทั้งนี้จ.ลพบุรีถือเป็นดินแดนที่สวยงาน มีวัฒนธรรมท้องถิ่น และเป็นดินแดนวัฒนธรรม ท่องเที่ยว  สงบสุข  และปลอดภัย  
     

นายกรัฐมนตรี ยังย้ำว่า สิ่งที่รัฐบาลกำลังดำเนินการอยู่ คือการขับเคลื่อนประเทศไปสู่ เศรษฐกิจ 4.0 ซึ่งทุกพื้นที่ต้องเดินหน้าไปพร้อมกัน ด้วยการพัฒนาเทคโนโลยีและนวัตกรรม ประยุกต์กับการเกษตร นอกจากน้ี ยังเร่งพัฒนารับบขนส่ง โลจิสติกส์ให้เชื่อมโยงสร้างการพัฒนา กระจายไปทุกพื้นที่ เพราะรัฐบาล จะต้องพัฒนาทุกพื้นที่อย่างเท่าเทียม การเป็นรัฐบาลต้องไปได้ทุกที ไม่ใช่ไปเฉพาะพื้นที่ที่รักตนเอง
       

นายกรัฐมนตรี กล่าวว่า ประเทศไทยเป็นประเทศประชาธิปไตย ที่เดินหน้าไปสู่ประชาธิปไตยที่ลดความขัดแย้ง และยืนยันว่าการมาวันนี้ไม่ได้มาเรื่องการเมือง แต่มาติดตามการทำงานของรัฐบาล เหมือนทุกพื้นที่ ไม่มีเลือกจังหวัดใดจังหวัดหนึ่ง   และย้ำว่า ทหารมีความจำเป็น ในการสร้างความเข้มแข็ง หากไม่มีทหารก็จะเป็นอันตราต่ออธิปไตย กองทัพจึงต้องมีกำลังทั้งทางบก เรือ อากาศ ให้พร้อม และการมีความพร้อมเพื่อเฝ้าระวัง สิ่งที่จะเกิดขึ้นในน่านน้ำและใต้ผืนน้ำด้วย